

 REPUBLIKA HRVATSKA

 POŽEŠKO-SLAVONSKA ŽUPANIJA

 OPĆINA BRESTOVAC

**Bilješke uz financijske izvještaje za**

**razdoblje od 01. siječnja do 31. prosinca 2021. godine**

**Uvodna bilješka – podaci o obvezniku:**

Općina Brestovac

Požeška 76

34322 Brestovac

OIB: 53610608235

Matični broj: 02580390

Broj RKP-a: 32490

Šifra općine: 035

Razina: 22 – Proračun jedinice lokalne i područne (regionalne) samouprave

Razdjel: 000

Šifra djelatnosti: 8411 – Opće djelatnosti javne uprave

Broj računa: HR9225000091803500004

Člankom 7. Pravilnika o financijskom izvještavanju u proračunskom računovodstvu propisan je sadržaj financijskih izvještaja. Bilješke uz financijske izvještaje sastavni su dio financijskih izvještaja proračuna. Temeljem članka 13. Bilješke su dopuna podataka uz financijske izvještaje.

Članak 14. Pravilnika o financijskom izvještavanju u proračunskom računovodstvu propisuje obvezne Bilješke uz Bilancu čiji su sadržaj i forma propisani Pravilnikom.

Općina Brestovac pri evidentiranju poslovnih promjena primjenjuje modificirano računovodstveno načelo priznavanja prihoda i rashoda te je obveznik proračunskog računovodstva.

Općina Brestovac nema proračunskih korisnika te su redovni i konsolidirani godišnji izvještaji identični.

**Bilješke uz obrazac PR-RAS:**

**Prihodi poslovanja:**

|  |  |  |
| --- | --- | --- |
| 6 PRIHODI POSLOVANJA | 2020 | 2021 |
| 61 Prihodi od poreza | 7.164.801 | 2.518.121 |
| 63 Pomoći iz inozemstva i od subjekata unutar općeg proračuna | 1.123.334 | 5.548.058 |
| 64 Prihodi od imovine  | 146.519 | 314.280 |
| 65 Prihodi od upravnih i administrativnih pristojbi, pristojbi po posebnim propisima i naknada | 1.520.336 | 1.584.173 |
| 68 Kazne, upravne mjere i ostali prihodi | 0 | 22 |
| UKUPNO | 9.954.990 | 9.964.654 |

**AOP 003 Porez i prirez na dohodak**

Prihodi po ovoj osnovi odnose se na porez i prirez na dohodak od nesamostalnog rada koji je 69% manji u odnosu na isto razdoblje prethodne godine zbog novog načina iskazivanja sredstava fiskalnog izravnanja osiguranih u državnom proračunu koji se sada iskazuju na AOP poziciji 055 kao tekuće pomoći iz državnog proračuna evidentirane u okviru osnovnog računa 6331.

**AOP 018 Porezi na imovinu**

Prihodi po ovoj osnovi odnose se na porez na kuće za odmor u iznosu od 13.486 kn, te na porez na promet nekretnina koji iznosi 373.430 kn i veći su za 52% u odnosu na prethodnu godinu.

**AOP 024 Porezi na robu i usluge**

Prihodi po ovoj osnovi odnose se na porez na potrošnju alkoholnih i bezalkoholnih piće u iznosu od 5.443 kn, te porez na tvrtku koji je ukinut, pa su prihodi niži u odnosu na prethodnu godinu za 46%. Porez na tvrtku je ukinut novim Zakonom o lokalnim porezima, tako da nisu ostvarena sredstva naplatom potraživanja iz prethodnih godina.

**AOP 055 Tekuće pomoći proračunu iz drugih proračuna**

Prihodi po ovoj osnovi odnose se na tekuće pomoći iz državnog i županijskog proračuna i ostvarene su u iznosu od 4.918.094 kuna što je 1.155% veće ostvarenje u odnosu na prethodnu godinu.Odnose se na kompenzacijsku mjeru iz državnog proračuna za siječanj-prosinac 2021. koja se od 01.01.2021. godine evidentira na osnovnom računu 6331.

**AOP 056 Kapitalne pomoći proračunu iz drugih proračuna**

Prihodi po ovoj osnovi odnose se na kapitalne pomoći iz državnog proračuna i ostvarene su u iznosu od 450.554 kuna.

Pomoći se odnose na sufinanciranje projekata od strane Ministarstva regionalnog razvoja i fondova Europske unije i Središnjih državnih ureda:

-200.000,00 kuna za sufinanciranje projekta izgradnje pješačke i biciklističke staze u Zakorenju (Program održivog razvoja lokalne zajednice-MRRFEU)

-200.000,00 kuna za sufinanciranje projekta adaptacije mjesnog doma u Busnovima (Središnji državni ured za obnovu i stambeno zbrinjavanje)

- 56.062 kuna za sufinanciranje izrade projektne dokumentacije za dječji vrtić (Središnji državni ured za demografiju i mlade

 -povrat 5.509 kuna Ministarstvu regionalnog razvoja.

**AOP 058 Tekuće pomoći od izvanproračunskih korisnika**

Prihodi po ovoj osnovi odnose se na prihode od Zavoda za zapošljavanje u iznosu od 129.951 kuna i od Hrvatskih cesta za zimsku službu u iznosu od 49.459 kuna.

**AOP 077 Kamate na oročena sredstva i depozite po viđenju**

Prihodi se odnose na kamate na depozite po viđenju kod Adikko banke d.d. i viši su u odnosu na prethodnu godinu zbog većeg prosječnog salda na računu, te iznose 272 kn.

**AOP 087 Naknade za koncesije**

Prihodi po ovoj osnovi se odnose na pripadajuću naknadu za koncesiju zemljišta i u 2021. godini su jednaki u odnosu na prethodnu.

**AOP 092 Ostali prihodi od nefinancijske imovine**

Prihodi po ovoj osnovi odnose se na sredstva naknade za zadržavanje nezakonito izgrađenih zgrada. 30% sredstva naknade je prihod lokalne samouprave na čijem se području nezakonito izgrađena zgrada nalazi i to je u 2021. godini ostvareno u iznosu od 19.190 što je približno isto kao u prethodnoj godini.

**AOP 110 Prihodi od doprinosa za šume**

Prihodi po ovoj osnovi odnose se na doprinos za šume naplaćenog na području Općine Brestovac i u 2021. godini iznosi 1.303.618 kn što je 1% više od odnosu na prethodnu godinu.

**AOP 117 Komunalne naknade**

Prihodi komunalnih naknada ostvareni su u približnom iznosu kao i prethodne godine.

**Rashodi poslovanja:**

|  |  |  |
| --- | --- | --- |
| 3 RASHODI POSLOVANJA | 2020. | 2021. |
| 31 Rashodi za zaposlene | 848.005 | 907.236 |
| 32 Materijalni rashodi | 2.479.246 | 2.773.156 |
| 34 Financijski rashodi  | 400 | 19.431 |
| 35 Subvencije | 45.450 | 59.950 |
| 36 Pomoći dane u inozemstvo i unutar općeg proračuna | 161.222 | 184.305 |
| 37 Naknade građanima i kućanstvu na temelju osiguranja i druge naknade | 387.682 | 391.110 |
| 38 Ostali rashodi | 1.486.850 | 2.121.399 |
| UKUPNO | 5.408.855 | 6.456.587 |

**AOP 148 Plaće bruto**

Rashodi za zaposlene veći su za 6,98% u odnosu na prethodnu godinu zbog povećanja broja zaposlenih, koji se odnosi na zaposlene u javnim radovima.

**AOP 159 Naknade troškova zaposlenima**

Rashodi po ovoj osnovi 12% su niži od rashoda iz prethodne godine.

**AOP 172 Rashodi za usluge**

Rashodi su ostvareni u ukupnom iznosu od 1.431.459 kn što je oko 21% više u odnosu na prethodnu godinu. Ovi rashodi se najvećim dijelom odnose na usluge tekućeg i investicijskog održavanja komunalne infrastrukture (nerazvrstane ceste, javna rasvjeta ), te rashodi za zdravstvene i veterinarske usluge ,komunalne usluge, računalne usluge.

**AOP 183 Ostali nespomenuti rashodi poslovanja**

U izvještajnom razdoblju je utrošeno 610.900 kn. U odnosu na proteklu godinu ovi rashodi su veći za 50%. Povećanje je vidljivo na naknadama za rad predstavničkih i izvršnih tijela, na premijama osiguranja i reprezentaciji te zbog isplata za rad u biračkim tijelima na lokalnim izborima u 2021. godini.

**AOP 206 Bankarske usluge i usluge platnog prometa**

Na ovoj poziciji troška iskazani su troškovi u iznosu od 12.060 kuna u prethodnom razdoblju je iskazan trošak u iznosu od 400 kuna kao razlika stvarnog troška platnog prometa u iznosu od 10.751 kuna evidentiran na kontu 3431 i ostalih nespomenutih financijskih rashoda u iznosu od -10.351 kuna koji su evidentirani na kontu 3434. Negativno stanje je nastalo kao rezultat ispravaka knjiženje iz ranijih razdoblja koji su utvrđeni tijekom revizije financijskih izvještaja za 2019. godinu, a ispravak je knjižen u 2020. godini. Trošak je veći zbog povećanja cijene bankarskih usluga.

**AOP 214 Subvencije trgovačkim društvima i zadrugama izvan javnog sektora**

Rashodi su povećani jer je Općina u 2021. godini subvencionirala novootvorene smještajne turističke kapacitete.

**AOP 254 Ostale naknade građanima i kućanstvima iz proračuna**

Rashodi po ovoj osnovi ostvareni su u iznosu od 391.110 kn što je nešto više u odnosu na prethodnu godinu. Rashodi se odnosi na jednokratne novčane pomoći, pomoći za novorođenče i sufinanciranje prijevoza učenika sukladno odluci.

**AOP 275 Kapitalne pomoći trgovačkim društvima u javnom sektoru**

Općina Brestovac je sukladno Ugovoru za javnu vodoopskrbu i javnu odvodnju Općine Brestovac kapitalno pomogla društvu Tekija d.o.o. u iznosu od 173.998 kuna kod izgradnje vodoopskrbnog i odvodnog sustava.

**Prihodi od prodaje nefinancijske imovine:**

|  |  |  |
| --- | --- | --- |
| 7 PRIHODI OD PRODAJE NEFINANCIJSKE IMOVINE | 2020. | 2021. |
| 71 Prihodi od prodaje neproizvedene dugotrajne imovine  | 67.127 | 91.327 |
| 72 Prihodi od prodaje proizvedene dugotrajne imovine  | 2.114 | 2.426 |
| UKUPNO  | 69.241 | 93.753 |

**AOP 295 Zemljište**

Prihodi se odnose na prodaju poljoprivrednog zemljišta ostvarena u ovog godini i 36% su veći u odnosu na prethodnu godinu.

**AOP 305 Prihodi od prodaje proizvedene dugotrajne imovine**

Prihodi po ovoj osnovi odnose se na prihode od prodaje stanova na rate.

**Rashodi za nabavu nefinancijske imovine:**

|  |  |  |
| --- | --- | --- |
| 4 RASHODI ZA NABAVU NEFINANCIJSKE IMOVINE | 2020. | 2021. |
| 41 Rashodi za nabavu neproizvedene dugotrajne imovine  | 213.193 | 98.837 |
| 42 Rashodi za nabavu proizvedene dugotrajne imovine  | 2.205.842 | 3.841.375 |
| 45 Rashodi za dodatna ulaganja na nefinancijskoj imovini | 776.920 | 560.689 |
| UKUPNO  | 3.195.955 | 4.500.900 |

**AOP 356 Ostala nematerijalna imovina**

Rashodi su niži za 61% u odnosu na prethodnu godinu a odnose se na obveze po ugovoru o sufinanciranju izrada katastra nekretnina za područje k.o. Daranovci i k.o. Zakorenje.

**AOP 358 Građevinski objekti**

Rashodi su 77% viši u odnosu na prethodnu godinu i iznose 3.636.930 kn.

**AOP 360 Poslovni objekti**

Rashodi na ovoj poziciji u iznosu od 212.188 kuna se odnose na izradu projektne dokumentacije za dječji vrtić.

**AOP 361 Ceste , željeznice i ostali prometni objekti**

Rashodi su 7% viši u odnosu na prethodnu godinu i iznose 1.942.330 kn. Financirana je izgradnja biciklističke i pješačke staze u naseljima Nurkovac i Završje, izgradnja pješačke staze u Zakorenju i asfaltiranje ceste prema Daranovcima.

 **AOP 362 Ostali građevinski objekti objekti**

Rashodi su 627% viši u odnosu na prethodnu godinu i iznose 1.482.412 kn. Financirana je izgradnja i uređenje parkirališta i ceste do groblja u Pavlovcima, uređenje mjesnog groblja u Jaguplijama, Seknderovcima, Donjim Gučanima i Ivandolu, sanacija mosta na NC Orljavac-Podsreće.

**AOP 366 Oprema za održavanje i zaštitu**

Do povećanja troškova u odnosu na prethodnu godinu dolazi iz razloga što je u tekućoj godini nabavljeno 950 kanti za plastiku i 950 kanti za papir iz sufinanciranje Fonda za zaštitu okoliša i energetsku učinkovitost.

**AOP 373 Prijevozna sredstva u cestovnom prometu**

U tekućoj godini općina je kupila kombi vozilo Renualt Traffic 2,0 za 77.300,00 kuna

**AOP 397 Dodatna ulaganja na građevinskim objektima**

U tekućoj godini općina je ulagala u preuređenje mjesnog doma u Dolcu i Skenderovcima, te u klimatizaciju domova u Dolcu, Jaguplijama i u zgradi komunalnog pogona.

**Bilješke uz obrazac Bilanca:**

Ukupna imovina u 2021. godini povećana je za 4,8% u odnosu na prethodnu godinu i iznosi 46.254.009 kn. Povećanje imovine se većim dijelom odnosi na povećanje nefinancijske imovine. Obveze su se u odnosu na početno stanje povećale za 9,6% i na dan 31. prosinca 2021. godine iznose 699.119 kn. Vlastiti izvori povećani su za 4,8% u odnosu na prethodnu godinu i iznose 45.554.890 kn.

**AOP 004 Materijalna imovina – prirodna bogatstva**

Na navedenoj poziciji došlo je do blagog smanjenja imovine zbog prodaje zemljišta u vlasništvu općine, tako da dan 31. prosinca 2021. godine vrijednost prirodnih bogatstava iznosi 8.217.946 kn.

**AOP 008 Građevinski objekti**

Na navedenoj poziciji je došlo do povećanja zbog izgradnja biciklističke i pješačke staze u naseljima Nurkovac i Završje, izgradnja pješačke staze u Zakorenju i asfaltiranje ceste prema Daranovcima, izgradnja i uređenje parkirališta i ceste do groblja u Pavlovcima, uređenje mjesnog groblja u Jaguplijama, Seknderovcima, Donjim Gučanima i Ivandolu, sanacija mosta na NC Orljavac-Podsreće, te preuređenje mjesnog doma u Dolcu

**AOP 025 Prijevozna sredstva u cestovnom prometu**

U tekućoj godini općina je kupila kombi vozilo Renualt Traffic 2,0 za 77.300,00 kuna.

**AOP 052 Građevinski objekti u pripremi**

Općina Brestovac ima evidentiranu sljedeće građevinske objekte u pripremi u ukupnom iznosu od 597.008 kuna:

1. Dječji vrtić-novi 212.188 kuna,
2. Preuređenje mjesnosg doma Seknderovci 162.757 kuna,
3. Most u naselju Boričevci u iznosu od 222.063 kuna.

**AOP 056 Ostala nematerijalna proizvedena imovina u pripremi**

Općina Brestovac ima evidentiranu sljedeću nematerijlnu proizvedenu imovinu u pripremi u ukupnom iznosu od 2.241.521 kuna:

1. Geodetska izmjera k.o. Daranovci i k.o. Zakorenje u iznosu od 1.841.502 kuna,
2. Projekt za dječji vrtić i školu u naselju Orljavac u iznosu od 400.019 kuna.

.

**AOP 067 Novac u banci i blagajni**

Navedena stavka odnosi se na novčana sredstva na računima i u blagajni. Stanje računa HR9225000091803500004 na dan 31. prosinca 2021. godine iznosi 2.337.135 kn. Stanje gotovog novca u glavnoj i porto blagajni na dan 31. prosinca 2020. godine iznosi 1.232 kn.

**AOP 130 Dionice i udjeli u glavnici**

Odnosi se na udio Općine Brestovac u vlasništvu trgovačkog društva Tekija d.o.o. iz Požege.

**AOP 141 Potraživanja za prihode poslovanja**

Navedena potraživanja odnose se na potraživanja za poreze, potraživanja za prihode od imovine, te na potraživanja za upravne i administrativne pristojbe, pristojbe po posebnim propisima i naknade.

**AOP 142 Potraživanja za poreze**

Potraživanja za poreze odnose na potraživanja za porez na potrošnju, porez na tvrtku, porez na kuće za odmor i porez na promet nekretnina. Navedena potraživanja iznose 189.518 kuna, a Porezna uprava obavlja poslove vezano za utvrđivanje i naplatu općinskih poreza.

**AOP 158 Ispravak vrijednosti potraživanja**

Zbog starosti duga preko jedne godine i više, za potraživanja na pozicijama 142 do 158 su ispravljene vrijednosti u iznosu od 380.507 kuna.

**AOP 160 Potraživanja od prodaje nefinancijske imovine**

Navedena potraživanja u ukupnom iznosu od 441.930 kn odnose se na potraživanja za prihode od prodaje poljoprivrednog zemljišta i potraživanja za prodane stanove.

**AOP 164 Ispravak vrijednosti potraživanja za prodanu nefinancijsku imovinu**

Zbog starosti duga preko jedne godine i više, za potraživanja na poziciji 160 je ispravljena vrijednost u iznosu od 300.199 kuna.

**AOP 170 Obveze**

Stanje obveza iskazano na dan 31. prosinca 2021. godine iznosi 699.119 kn od toga dospjele obveze iznose 0,00 kn i nedospjele obveze 699.119 kn.

Nedospjele obveze odnose se na obveze za rashode poslovanja u iznosu od 367.029 kn (plaće zaposlenih za prosinac 2021. godine koje dospijevaju u siječnju 2022. godine u iznosu od 66.270 kn, , te materijalni rashodi koji se odnose na plaćanja električne energije, odvoza smeća, troškova voda, telefona i ostalih redovnih troškova koji dospijevaju u siječnju 2022. godine u iznosu od 195.679 kn), obveze za financijske rashode 61 kn, obveze za subvencije 2.100 kuna, obveze za naknade građanima 3.523 kn, ostale tekuće obveze 13.237 kn, obveze za nabavu nefinancijske imovine u iznosu od 418.249 kn.

**AOP 231 Vlastiti izvori**

U odnosu na prethodnu godinu vlastiti izvori su se povećali i iznose 45.554.890 kn. Došlo je do povećanja vlastitih izvora iz proračuna zbog primljenih 950 kanti za papir i 950 kanti za plastiku, u vrijednosti od 85% nabavne vrijednosti od Fonda za zaštitu okoliša i energetsku učinkovitost, te nabave dugotrajne imovine.

Na dan 31. prosinca 2021. godine višak prihoda poslovanja iznosi 18.832.412 kn, višak primitka od financijske imovine iznosi 3.203 kn, što sveukupno iznosi 18.835.615 kn.

Manjak prihoda od nefinancijske imovine iznosi 17.343.943 kn.

**AOP 253 i 254 Izvanbilančni zapisi**

Izvanbilančni zapisi se odnose na ulaganje općine u tuđu imovinu:

1. Kapelica Deževci 185.457,03 kn,
2. NK Mladost Pavlovci 348.681,40 kn,
3. Lovačka kuća Orljavac 22.667,60 kn,
4. Rukometno igralište Brestovac 20.197,10 kn,
5. Ribička kuća Zvečevo 23.918,10 kn
6. Školska dvorana, 4.466.228,08 kn,
7. Lovačka kuća Bolomače 33.221,01 kn,
8. Dječje igralište Skenderovci 42.603,02 kn,

te na izdane zadužnice:

1. Vjerovniku Ina d.d. temeljem Ugovora o korištenju kreditne INA kartice, iznos do 50.000,00 kn, OV-5605/13,
2. Vjerovniku Fond za zaštitu okoliša i energetsku učinkovitost, temeljem jamstva po ugovoru za nabavku spremnika, iznos do 100.000,00 kuna, OV-6330/2018,
3. Vjerovniku Fond za zaštitu okoliša i energetsku učinkovitost, temeljem jamstva po ugovoru za nabavku spremnika, iznos do 50.000,00 kuna, OV-6331/2018,
4. Vjerovniku RH; Ministarstvo regionalnog razvoja i fondova EU,temeljem jamstva po ugovoru-izrada projektne dokumentacije, iznos do 500.000,00 kuna, OV-6929/18.,
5. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje adaptacije mjesnog doma Pavlovci, iznos do 500.000,00 kuna, OV-5558/19,
6. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje sanacije kolničke konstrukcije NC Brestovac-Dolac, iznos do 500.000,00 kuna, OV-5559/19,
7. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje pješačke i biciklističke staze u Nurkovcu, iznos do 500.000,00 kuna, OV-5562/20,
8. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje pješačke i biciklističke staze u Završju, iznos do 500.000,00 kuna, OV-5563/20,
9. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sanacija rasponske konstrukcije mosta na rijeci Orljavi, iznos do 500.000,00 kuna, OV-7540/20.
10. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje pješačke staze u Zakorenju, iznos do 500.000,00 kuna, OV-7038/2021.

Osim navedenih izdanih zadužnica, Općina Brestovac nema ugovorne odnose i slično koji uz ispunjenje određenih uvjeta mogu postati obveza ili imovina (dana kreditna pisma, hipoteke i slično), niti vodi bilo kakve sudske sporove.

**Bilješke uz obrazac Obveze:**

Stanje obveza 1. siječnja 2021. godine, odgovara stanju obveza na kraju prosinca 2020. godine i iznosi 637.736 kn. To je početno stanje iskazano u Izvještajima o obvezama za sva razdoblja u 2021. godini.

Stanje obveza iskazano na dan 31. prosinca 2021. godine iznosi 699.119 kn od toga dospjele obveze iznose 0,00 kn i nedospjele obveze 699.119 kn.

Nedospjele obveze odnose se na obveze za rashode poslovanja u iznosu od 367.029 kn (plaće zaposlenih za prosinac 2021. godine koje dospijevaju u siječnju 2022. godine u iznosu od 66.270 kn, , te materijalni rashodi koji se odnose na plaćanja električne energije, odvoza smeća, troškova voda, telefona i ostalih redovnih troškova koji dospijevaju u siječnju 2022. godine u iznosu od 195.679 kn), obveze za financijske rashode 61 kn, obveze za subvencije 2.100 kuna, obveze za naknade građanima 3.523 kn, ostale tekuće obveze 13.237 kn, te obveze za nabavu nefinancijske imovine u iznosu od 418.249 kn.

Brestovac, 14. veljače 2022 godine

 Općinski načelnik:

Zdravko Mandić, ing.

Osoba za kontakt: Sanda Marinac, dipl. oec.

Telefon i e-mail za kontakt: 034 281 697, sanda.marinac@po.t-com.hr